দুদফায় ৫ দিনের রিমান্ড শেষে  জাতীয়তাবাদী ছাত্রদলের সভাপতি সুলতান সালাউদ্দিন টুকুকে জেলহাজতে পাঠনোর নির্দেশ দিয়েছে আদালত।    আজ মঙ্গলবার দুপুরে টুকুকে সিএমএম আদালতে হাজির করে শাহবাগ থানা পুলিশ। পরে পল্টন থানায় পুলিশের ওপর বোমা হামলার একটি মামলায় ৭ দিনের রিমান্ড চাওয়া হয়।  এ সময় টুকুর পক্ষের আইনজীবীরা রিমান্ড বাতিল ও জামিন প্রার্থনা করে বলেন, রাজনৈতিক অসদুদ্দেশ্যেই তাকে এ মামলায় জড়িয়ে রিমান্ড চাওয়া হচ্ছে। তার শারীরিক অবস্থা বিবেচনা করে টুকুকে রিমান্ডে না দেয়ারও আবেদন জানান তারা।    এসময় ঢাকা মহানগর হাকিম  শাহরিয়ার মাহমুদ আদনান রিমান্ড নামঞ্জুর করে তাকে জেলহাজতে পাঠানোর নির্দেশ দেন। আগামী ১৯ জুলাই রিমান্ড আবেদনের শুনানির জন্য দিন ধার্য করা হয়েছে।